Document ID: 32013D0723

KOMISSION TÄYTÄNTÖÖNPANOPÄÄTÖS,
annettu 4 päivänä joulukuuta 2013,
Euroopan unionin rahoitusosuudesta vuonna 2013 kolmen jäsenvaltion (Espanja, Kroatia ja Yhdistynyt kuningaskunta) kansalliselle ohjelmalle kalatalousalan tietojen keruuta, hallintaa ja käyttöä varten
(tiedoksiannettu numerolla C(2013) 8498)
(Ainoastaan englannin-, espanjan- ja kroaatinkieliset tekstit ovat todistusvoimaiset)
(2013/723/EU)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon yhteisen kalastuspolitiikan täytäntöönpanoa ja kansainvälisen merioikeuden alaa koskevista yhteisön rahoitustoimenpiteistä 22 päivänä toukokuuta 2006 annetun neuvoston asetuksen (EY) N:o 861/2006 (1) ja erityisesti sen 24 artiklan 1 kohdan,
sekä katsoo seuraavaa:
(1)
Asetuksessa (EY) N:o 861/2006 säädetään edellytyksistä, joilla jäsenvaltiot voivat saada Euroopan unionin rahoitusosuuden menoihin, jotka ovat aiheutuneet tietojen keruuta ja hallintaa koskevista kansallisista ohjelmista.
(2)
Ohjelmat on laadittava kalatalousalan tietojen keruuta, hallintaa ja käyttöä koskevista yhteisön puitteista sekä yhteistä kalastuspolitiikkaa koskevien tieteellisten lausuntojen tukemisesta 25 päivänä helmikuuta 2008 annetun neuvoston asetuksen (EY) N:o 199/2008 (2) ja neuvoston asetuksen (EY) N:o 199/2008 soveltamista koskevista yksityiskohtaisista säännöistä annetun komission asetuksen (EY) N:o 665/2008 (3) mukaisesti.
(3)
Bulgaria, Tanska, Saksa, Italia, Latvia, Liettua, Malta, Romania, Slovenia, Suomi ja Ruotsi eivät ole muuttaneet vuosien 2011-2013 kansallisia ohjelmiaan vuoden 2013 osalta. Komissio hyväksyi kyseisten yhdentoista kansallisen ohjelman vuonna 2013 saaman rahoitusosuuden komission täytäntöönpanopäätöksellä C(2013) 4434.
(4)
Belgia, Viro, Kreikka, Ranska, Kypros, Alankomaat, Puola ja Portugali eivät myöskään ole muuttaneet vuosien 2011-2013 kansallisia ohjelmiaan vuoden 2013 osalta. Irlanti toimitti kansallisen ohjelmansa vuoden 2013 muutokset, jotka komissio hyväksyi komission täytäntöönpanopäätöksellä C(2013) 3533. Komissio hyväksyi kyseisten yhdeksän kansallisen ohjelman vuonna 2013 saaman rahoitusosuuden komission täytäntöönpanopäätöksellä C(2013) 6255.
(5)
Espanja esitti vuosien 2011-2013 kansallisen ohjelmansa kalatalousalan tietojen keruuta, hallintaa ja käyttöä varten asetuksen (EY) N:o 199/2008 4 artiklan 4 ja 5 kohdan mukaisesti. Kyseinen ohjelma hyväksyttiin vuonna 2011 mainitun asetuksen 6 artiklan 3 kohdan mukaisesti päätöksellä K(2011) 7645. Espanja esitti muutokset kansalliseen ohjelmaansa vuoden 2012 osalta asetuksen (EY) N:o 199/2008 5 artiklan 2 kohdan mukaisesti. Komissio hyväksyi kyseiset muutokset vuonna 2012 mainitun asetuksen 6 artiklan 3 kohdan mukaisesti päätöksellä C(2012) 7499. Espanja ei ole esittänyt muutoksia kansalliseen ohjelmaansa vuoden 2013 osalta.
(6)
Yhdistynyt kuningaskunta esitti muutokset kansalliseen ohjelmaansa vuoden 2013 osalta asetuksen (EY) N:o 199/2008 5 artiklan 2 kohdan mukaisesti. Komissio hyväksyi kyseiset muutokset vuonna 2013 mainitun asetuksen 6 artiklan 3 kohdan mukaisesti päätöksellä C(2013) 6325.
(7)
Kroatia esitti kansallisen ohjelmansa kalatalousalan tietojen keruuta, hallintaa ja käyttöä varten 1 päivän heinäkuuta 2013 ja 31 päivän joulukuuta 2013 väliselle ajanjaksolle asetuksen (EY) N:o 199/2008 4 artiklan 4 ja 5 kohdan mukaisesti. Kyseinen ohjelma hyväksyttiin vuonna 2013 mainitun asetuksen 6 artiklan 3 kohdan mukaisesti komission päätöksellä C(2013) 5854.
(8)
Espanja, Kroatia ja Yhdistynyt kuningaskunta ovat myös esittäneet vuoden 2013 vuotuiset talousarvioennusteensa yhteisen kalastuspolitiikan täytäntöönpanoa ja kansainvälisen merioikeuden alaa koskevista yhteisön rahoitustoimenpiteistä 22 päivänä toukokuuta 2006 annetun neuvoston asetuksen (EY) N:o 861/2006 täytäntöönpanoa koskevista yksityiskohtaisista säännöistä annetun komission asetuksen (EY) N:o 1078/2008 (4) 2 artiklan 2 kohdan mukaisesti. Komissio on arvioinut kyseisten jäsenvaltioiden vuotuiset talousarvioennusteet asetuksen (EY) N:o 1078/2008 4 artiklan mukaisesti ottamalla huomioon hyväksytyt kansalliset ohjelmat.
(9)
Asetuksen (EY) N:o 1078/2008 5 artiklassa säädetään, että komissio hyväksyy vuotuisen talousarvioennusteen ja päättää unionin kullekin kansalliselle ohjelmalle myöntämästä vuotuisesta rahoitusosuudesta asetuksen (EY) N:o 861/2006 24 artiklassa säädettyä menettelyä noudattaen ja asetuksen (EY) N:o 1078/2008 4 artiklassa tarkoitetun vuotuisten talousarvioennusteiden arvioinnin tulosten perusteella.
(10)
Asetuksen (EY) N:o 861/2006 24 artiklan 3 kohdan b alakohdassa säädetään, että rahoitusosuuden määrä vahvistetaan komission päätöksessä. Mainitun asetuksen 16 artiklassa säädetään, että perustietojen keruuseen liittyvien unionin rahoitustoimenpiteiden osalta rahoituksen määrä voi olla enintään 50 prosenttia kalatalousalan tietojen keruu-, hallinnointi- ja käyttöohjelman toteuttamisesta jäsenvaltioille aiheutuneista kustannuksista.
(11)
Tämä päätös on unionin yleiseen talousarvioon sovellettavista varainhoitosäännöistä 25 päivänä lokakuuta 2012 annetun Euroopan parlamentin ja neuvoston asetuksen (EY, Euratom) N:o 966/2012 (5) 84 artiklan 2 kohdassa tarkoitettu rahoituspäätös.
(12)
Tässä päätöksessä säädetyt toimenpiteet ovat kalastus- ja vesiviljelyalan komitean lausunnon mukaiset,
ON HYVÄKSYNYT TÄMÄN PÄÄTÖKSEN:
1 artikla
Kullekin jäsenvaltiolle vuodeksi 2013 kalatalousalan tietojen keruuta, hallintaa ja käyttöä varten myönnettävän unionin rahoitusosuuden enimmäismäärät ja unionin rahoituksen määrä vahvistetaan liitteessä.
2 artikla
Tämä päätös on osoitettu Espanjan kuningaskunnalle, Kroatian tasavallalle sekä Ison-Britannian ja Pohjois-Irlannin yhdistyneelle kuningaskunnalle.
Tehty Brysselissä 4 päivänä joulukuuta 2013.

Labels: 12
2
15
6